ນຍ ​ລາວ ມີ​ຄຳ​ສັ່ງ​ ໃຫ້​ກວດ​ສອບ​ ສຳ​ປະ​ທານ​ທີ່​ດິນ​ຂະ​ໜາດ​ໃຫຍ່ ຂອງ​ບໍ​ລິ​ສັດ​ຕ່າງ​ດ້າວ ທີ່​​ວ່າ ໄດ້​ປະ​ຕິ​ບັດ​ຕາມ​ສັນ​ຍາ ​ຫຼື​ບໍ່?
ທ່ານ​ບຸນ​ທອງ ຢືນ​ຢັນ​ວ່າ ທຸກ​ມື້​ນີ້ ໄທ​ເຮົາ​ກະ​ເສຍ​ປຽບ​ແດ່ ໃນ​ເມື່ອອະ​ນຸ​ຍາດ​ສຳ​ປະ​ທານ​ແລ້ວ ລະ​ແມ່ນ​ໃຜ​ຄຸ້ມ​ຄອງ ຈັກ​ແມ່ນ​ກະ​ຊ​ວງຊັບ​ພະ​ຍາ​ກອນ ຈັກ​ແມ່ນ​ກະ​ຊວງ​ລົງ​ທຶນ ຍົກ​ຕົວ​ຢ່າງ ​ສຳ​ປະ​ທານ​ບາງ​ຕອນ.
ນາຍົກລັດຖະມົນຕີລາວ ມີຄຳສັ່ງໃຫ້ດຳເນີນການກວດສອບສຳປະທານທີ່ດິນຂະໜາດ ໃຫຍ່ ຈຳນວນ 438 ຕອນທີ່ເປັນພື້ນທີ່ສຳປະທານ ຂອງບັນດາບໍລິສັດຕ່າງຊາດວ່າ ໄດ້ ຈັດຕັ້ງປະຕິບັດຕາມສັນຍາ ຫຼືບໍ່ ຊົງຣິດ ໂພນເງິນ ມີລາຍງານຈາກບາງກອກ ເຈົ້າໜ້າທີ່ຂັ້ນສູງ ໃນສຳນັກງານນາຍົກລັດຖະມົນຕີ ເປີດເຜີຍວ່າ ທ່ານທອງລຸນ ສີສຸລິດ ນາຍົກລັດຖມົນຕີລາວ ໄດ້ມີຄຳສັ່ງໃຫ້ດຳເນີນການກວດສອບສຳປະທານ ທີ່ດິນຂະໜາດ ໃຫຍ່ ຈຳນວນ 438 ຕອນທີ່ເປັນພື້ນທີ່ສຳປະທານຂອງບັນດາບໍລິສັດຕ່າງຊາດ ວ່າໄດ້ ຈັດຕັ້ງປະຕິບັດທີ່ເປັນໄປຕາມສັນຍາການລົງທຶນໃນລາວຫຼືບໍ່ ໂດຍສະເພາະແມ່ນພື້ນທີ່ ສຳປະທານທີ່ດິນສຳລັບການສຳຫຼວດແລະຂຸດຄົ້ນແຮ່ທາດນັ້ນ ຈະຕ້ອງດຳເນີນການ ກວດສອບຢ່າງລະອຽດ ເນື່ອງຈາກຖືເປັນກິດຈະການສຳປະທານທີ່ກວມເອົາເນື້ອທີ່ດິນ ໃນລາວຢ່າງກວ້າງຂວາງຫຼາຍທີ່ສຸດນັ້ນເອງ ທັງນີ້ ທ່ານຄຳມະນີ ອິນທິລາດ ລັດຖະມົນຕີກະຊວງພະລັງງານແລະບໍ່ແຮ່ ຖະແຫຼງ ຢືນຢັນວ່າ ການສຳຫຼວດຫາແຫຼ່ງແຮ່ທາດຕ່າງໆ ໃນລາວ ໄດ້ສຳຫຼວດ ພົບແຮ່ທາດ ແລ້ວ ກວ່າ 570 ແຫຼ່ງ ຊຶ່ງກວມເອົາເນື້ອທີ່ກວ້າງກວ່າ 162,104 ກິໂລແມັດມົນທົນ ຫຼືເກີນກວ່າ 68 ເປີເຊັນ ຂອງພື້ນທີ່ທັງໝົດຂອງລາວ ໂດຍໃນນີ້ ທາງການລາວ ທັງໃນຂັ້ນສູນກາງ ແລະທ້ອງຖິ່ນກໍໄດ້ອະນຸຍາດໃຫ້ສຳປະທານແກ່ບໍລິສັດເອກກະຊົນ ລາວແລະຕ່າງຊາດ ໄປແລ້ວ ເຖິງ 649 ບໍລິສັດ ໃນ 942 ກິດຈະການສຳຫຼວດແລະ ຂຸດຄົ້ນແຮ່ທາດໃນປັດຈະບັນ ຫາກແຕ່ ທ່ານບຸນທອງ ຈິດມະນີ ຮອງນາຍົກລັດຖະມົນຕີ ຍອມຮັບວ່າລັດຖະບານລາວ ຕົກເປັນຝ່າຍທີ່ເສຍປຽບໃນໂຄງການທີ່ໄດ້ອະນຸຍາດສຳປະທານທີ່ດິນຢ່າງຍາວນານ ໃຫ້ແກ່ເອກກະຊົນລາວແລະຕ່າງຊາດໄປແລ້ວນັ້ນ ໂດຍຈາກການກວດກາ ໃນໄລຍະ ຜ່ານມາ ພົບວ່າໂຄງການສຳປະທານທີ່ດິນຂະໜາດໃຫຍ່ ບໍ່ໄດ້ປະຕິບັດຕາມສັນຍາ ໂດຍສະເພາະແມ່ນການບໍ່ນຳເງິນລົງທຶນເຂົ້າມາດຳເນີນໂຄງການຢ່າງແທ້ຈິງ ຈຶ່ງເຮັດ ໃຫ້ໂຄງການເກີດການຊັກຊ້າໃນທຸກດ້ານ ໃນຂະນະທີ່ພາກສ່ວນທີ່ຮັບຜິດຊອບກໍຄື ກະຊວງຊັບພະຍາກອນທຳມະຊາດແລະສິ່ງແວດລ້ອມ ກັບກະຊວງແຜນການແລະ ການລົງທຶນນັ້ນ ກໍບໍ່ມີການກວດສອບໂຄງການທີ່ໃຫ້ສຳປະທານໄປແລ້ວ ແຕ່ຢ່າງໃດ ດັ່ງທີ່ ທ່ານບຸນທອງ ຢືນຢັນວ່າ: ທ່ານບຸນທອງ ໄດ້ໃຫ້ການຢືນຢັນວ່າ ການຍັກຍອກເອົາທີ່ດິນຂອງລັດແລະການສໍ້ໂກງ ເອົາທີ່ດິນຂອງປະຊາຊົນລາວ ໂດຍບັນດາພະນັກງານຂອງລັດຖະບານລາວເປັນ ບັນຫາໃຫຍ່ຂຶ້ນ ນັບມື້ ແລະໄດ້ເກີດຂຶ້ນຢ່າງກວ້າງຂວາງໃນຂະນະທີ່ການເກັບກຳ ຂໍ້ມູນກ່ຽວກັບທີ່ດິນຂອງລັດຖະບານທີ່ຖືກຍັກຍອກໄປ ຫຼືຈັບຈອງເອົາຢ່າງບໍ່ຖືກ ກົດໝາຍນັ້ນ ຍັງບໍ່ມີປະສິດທິພາບ ເພາະວ່າອຳນາດການປົກຄອງໃນລະດັບທ້ອງຖິ່ນ ບໍ່ໃຫ້ການຮ່ວມມື ເຖິງແມ່ນວ່າລັດຖະບານຈະມີຄຳສັ່ງແລະໄດ້ໃຫ້ການຊີ້ນຳໄປແລ້ວ ກໍຕາມ ທັງນີ້ ທ່ານທອງລຸນ ສີສຸລິດ ນາຍົກລັດຖະມົນຕີ ໄດ້ມີຄຳສັ່ງແຕ່ງຕັ້ງຄະນະສະເພາະກິດ ເພື່ອສຶກສາ-ວິໄຈແລະວິເຄາະບັນຫາການນຳໃຊ້ທີ່ດິນໃນທົ່ວປະເທດ ນັບແຕ່ປີ 2017 ເປັນຕົ້ນມາ ໂດຍມອບໝາຍໃຫ້ລັດຖະມົນຕີວ່າການກະຊວງຊັບພະຍາກອນທຳມະຊາດ ແລະສິ່ງແວດລ້ອມເປັນຫົວໜ້າຄະນະທີ່ມີຮອງລັດຖະມົນຕີກະຊວງກ່ຽວຂ້ອງເປັນກຳ ມະການ ແລະມີກອງເລຂາຢູ່ກະຊວງຊັບພະຍາກອນທຳມະຊາດແລະສິ່ງແວດລ້ອມ ດ້ວຍ ຊຶ່ງການຈັດຕັ້ງ ປະຕິບັດໃນປີ 2017-2018 ກໍສາມາດຍຶດເອົາທີ່ດິນຂອງລັດ ທີ່ຖືກຍັກຍອກກັບຄືນມາໄດ້ ຄິດເປັນເນື້ອທີ່ກວ້າງກວ່າ 10,000 ເຮັກຕາ